nyuuzyou/wikis huggingface dataset:
Tavinsalmi

Tavinsalmi on Kuopiossa entisen Maaningan kunnan alueella sijaitseva kylä, sekä Kuopion pitäjän entinen nimi. Nimi on peräisin 1442 perustetun Juvan seurakunnan alueella sijainneen Maaningan kylän Tavinsalmelle 1545 valmistuneesta kuninkaankartanosta. Pohjois-Savon asutuksen vanhin osa on peräisin 1470- tai 1480-luvulta. Kuninkaankartano perustettiin uudisasutuksen valvonta- ja hallintokeskukseksi ja se oli myös turvana idästä tulevia hyökkäyksiä vastaan. Tavinsalmen kuninkaankartanon tuli näiden lisäksi toimia myös maatalouden mallitilana seudun asukkaille. 
Tavinsalmen kuninkaankartano rakennettiin 1543-45. Asuinrakennuksen tarkkaa sijaintia ei ole voitu määritellä. Se sijaitsi kuitenkin todennäköisesti Pieni ja Suuri Ruokovesi -nimisten järvien välissä sijaitsevassa Hussolansaaressa, jonne se on sijoitettu useissa kartoissa, vesireitin länsipuolelle. Perimätieto liittää saaressa sijaitsevan rakennuspohjan kuninkaankartanoon, mutta kun Turun Yliopiston kulttuurin tutkimuksen laitos suoritti alueella kaivauksia vuonna 1997, jäänteiden osoittettiin olevan aikaistaan 1700-luvulta. 
Toisena jopa todennäköisempänä Tavinsalmen Kuninkaankartanon sijaintipaikkana on pidetty nykyisen Kuopion kaupungin Linnanpelloksi edelleen kutsutun asuinalueen ja nykyisen matkustajasatama välistä viljavaa Kuopionlahden aluetta. 
Kuninkaankartanon perustamisen aikoihin alueen asutus oli jo niin vakiintunutta, että kuningas suostui Tavinsalmen hallintopitäjän perustamiseen vuonna 1547. Uudesta pitäjästä muodostettiin myös oma käräjäkunta, jonka ensimmäiset käräjät pidettiin 1549. Tavinsalmen ensimmäisenä Voutina toimi Smålannista saapunut Olavinlinnassa ansiokkaasti palvelusaikansa suorittanut ammattisotilas Per Jöhnsson, jonka nimi muuntui paikallisväestön kielikylvyssä Smollanin Per'ksi eli Per Smolanderiksi.
Kun Turun kirkkoherra Knuut Juhonpoika ja Mikael Agricola pitivät Savossa piispantarkastuksen, he ehdottivat kappelin rakentamista Kuopionniemelle 1549. Uusi kirkkopitäjä, jonka alue oli sama kuin hallintopitäjän, sai ensimmäisen pappinsa 1552.
Sekä kirkkopitäjästä että hallintopitäjästä käytettiin aluksi Tavinsalmi-nimeä. Alueen asutuksen painopiste siirtyi vähitellen Kuopionniemelle, jossa sijaitseva kirkko vielä lisäsi seudun tärkeyttä. Tavinsalmi-nimi jäikin vähitellen pois käytöstä ja alueen nimeksi tuli Kuopion pitäjä.
==Lähteet==
* Paavo Sopanen: Maalaiskunnan alueesta, rajojen muutoksista ja asutuksesta. Teoksessa Antti Rytkönen (toimittanut): Kuopion pitäjän kirja, Kuopion kaupunki 1975, s. 23–24
===Viitteet===
Luokka:Kuopion historia
Luokka:Maaningan kylät
Luokka:Suomen historialliset pitäjät
Tavukoodi

Tavukoodi on välivaiheen koodi, jolle ohjelmointikielen kääntäjä voi kääntää ohjelman lähdekoodin kohdejärjestelmän konekielen sijaan.
Joidenkin ohjelmointikielien ohjelmat käännetää tavukoodiksi joko käännöksen välivaiheena (välikielenä) tai virtuaalikoneella suoritusta varten. 
Tavukoodi on konekieltä muistuttavaa, mutta abstraktimpaa ja koneriippumatonta. Tavukoodille voidaan myös tehdä helpommin turvallisuustarkastus ennen suorittamista.
Tavukoodin kohde on yleensä abstrakti kone, joka ei ole minkään tietyn todellisen koneen kaltainen.
Tavukoodissa yleensä operaatiokoodi on yhden tavun mittainen, mutta käskyn kokonaispituus voi vaihdella.
Tavukoodiksi käännettyjä ohjelmia ajetaan tavukooditulkilla, jota kutsutaan usein virtuaalikoneeksi, koska se muistuttaa käyttäytymiseltään tietokonetta. Etuna on siirrettävyys, samaa tavukoodia voidaan ajaa monilla eri laitteistoilla. Sama etu on tulkattavilla komentosarjakielillä, mutta tavukoodi on yleensä vähemmän abstraktia, pienempää ja laitteistoläheisempää kuin komentosarjat. Tämä johtaa parempaan suoritusnopeuteen.
Java-kieli käännetään tavukoodiksi, jota ajaa Java-virtuaalikone. 
.NET-alusta kääntää ohjelmat tavukoodiksi, jota Microsoft kutsuu välikieleksi (, CIL), jota suorittaa ajonaikainen ympäristö , CLR). 
Tavukoodi on voidaan kääntää konekielelle suorituksen aikana ajonaikaisella kääntämisellä (, JIT). Käännöksen tulos on mahdollista tallentaa seuraavia käyttökertoja varten.
Myös monet komentosarjakielet, mukaan lukien Perl, PHP ja Python käännetään aluksi tavukoodiksi, jota tavukooditulkki ajaa. Käännös tapahtuu täysin huomaamatta ohjelmaa käynnistettäessä. Käännetty tavukoodi voidaan myös tallentaa kiintolevylle uutta suorituskertaa varten.
==Historiaa==
Tavukoodi tarkoitti alun perin esimerkiksi BASIC-tulkissa ohjelman tiivistettyä tallennusmuotoa, jossa käskysanat korvattiin yksinkertaisesti numerolla (esimerkiksi "PRINT" → #05). Koska käskysanoja yleensä oli alle 256, yksi tavu riitti korvaamaan käskysanan. Tästä tuli nimitys tavukoodi. Usein näissä tallennusmuodoissa myös numerot korvattiin sisäisellä esitysmuodolla ja merkkijonot tallennettiin vain kerran. Tämä tavukoodi ei muuttanut ohjelman rakennetta mitenkään ja alkuperäinen esitysmuoto (mahdollisesti numeroiden tarkkaa esitysmuotoa lukuun ottamatta) oli palautettavissa täydellisesti tavukoodista.
Ensimmäinen yleisessä käytössä oleva virtuaaliselle pinotietokoneelle käännettävä välikieli oli USCD Pascal -järjestelmän p-koodi. Pitkään kaikki pinon käyttöön perustuvat välikieliratkaisut tunnettiin nimellä p-koodi vaikkei ne olleetkaan samanlaisia kuin alkuperäinen p-koodi.
Aikojen kuluessa (mahdollisesti ensiksi Java-ohjelmointikielessä) p-koodin tyyppistä välikieltä on alettu kutsua yksinkertaisesti tavukoodiksi ja tämä on korvannut vanhentuneen aiemman tavukoodin määritelmän.
== Katso myös ==
* Välikieli
== Lähteet ==
==Aiheesta muualla==
*The JavaTM Virtual Machine Specification
*Java Virtual Machine Online Instruction Reference Manual
*IBM:n developerWorksin artikkeli Java-tavukoodista
Luokka:Ohjelmointi
Teatteri- ja mediatyöntekijöiden liitto

Teatteri- ja mediatyöntekijöiden liitto (Teme) on suomalainen kulttuurialojen SAK:lainen ammattiliitto. Se edustaa muun muassa media- ja teatterityöntekijöitä, teatteriohjaajia sekä tanssijoita. Liittoon kuuluu noin 5 000 jäsentä.
Liiton palveluita ovat lakimiespalvelut, TES-neuvonta, työttömyyskassa, matka- ja vapaa-ajan vakuutus, Kopioston jäsenyys, työllistymispalvelut ja muu yleinen edunvalvonta.http://www.teme.fi/
Järjestö perustettiin 12. marraskuuta 1973 nimellä Suomen Teatterityöntekijäin Yhteisjärjestö. STY:n perustajajärjestöt olivat Suomen Teatteriohjaajien Liitto, Suomen Lavastustaiteilijain Liitto, Suomen Teatteriopettajien Liitto ja Suomen Teatteritekninen Liitto. Aloite yhteistoiminnan tiivistämiseen tuli Suomen Tanssitaiteilijain Liitolta. STY olisi halunnut liittyä SAK:hon, mutta keskusjärjestö piti sitä liian pienenä itsenäiseksi liitoksi. Marraskuussa 1982 muodostettiin SAK:n johdolla STY:n aloitteesta Kulttuurialan ammattiliittojen neuvottelukunta, johon kuului SAK:n ja STY:n lisäksi kuusi muuta alan liittoa. Suomen elokuva- ja videotyöntekijäin liitto liittyi STY:hyn 1988.Olli Vesala: Leipä- ja kulttuuripolitiikkaa. Suomen Teatterityöntekijäin Yhteisjärjestö STY ry:n historiikki 1973-1998 STY 1998 Vuosina 1998–2013 liitto toimi nimellä Teatteri- ja Mediatyöntekijät (TeMe). TeMe hyväksyttiin SAK:n jäsenliitoksi huhtikuussa 2007.Teatteri- ja Mediatyöntekijät SAK:n jäseneksi SAK 2.4.2007
== Jäsenjärjestöt ==
Temeen kuuluu seitsemän kulttuurialan järjestöä:
* Elokuvakoneenhoitajien yhdistys EKH (Tulivat 1.1.2014 PAM:ista TeMeen)
* Lavastus- ja pukusuunnittelijat LP
* Suomen elokuva- ja mediatyöntekijät SET
* Suomen Tanssi- ja Sirkustaiteilijat STST (Entinen Suomen Tanssitaiteilijain Liitto STTL, vaihtoi nimensä STST:ksi 14.4.2013)
* Suomen teatteriohjaajat ja dramaturgit STOD
* Suomen valo-, ääni- ja videosunnittelijat SVÄV (Entinen SVÄL, vaihtoi nimensä 23.2.2015)
* Teatterialalan Ammattilaiset TAM
== Liiton asunto ==
Teatteri- ja mediatyöntekijöiden liitolla on jäsenille tarkoitettu vuokra-asunto Berliinissä.
== Puheenjohtajat ==
* Paul Suominen 1973-1976
* Raija-Sinikka Rantala 1976-1977
* Heikki Mäkelä 1977-1983
* Liisi Tandefelt 1983-1985
* Ossi Räikkä 1985-1987
* Veli-Pekka Niiranen 1987-1991
* Antti Einari Halonen 1991-1993
* Kaija Siikala 1993-1995
* Samppa Lahdenperä 1995-2003
*Minna Sirnö 2003-2009
*Reija Hirvikoski 2009-2016
*Kalle Ropponen 2016-2019
*Atro Kahiluoto 2019-
== Lähteet ==
== Aiheesta muualla ==
* Temen kotisivut
* Elokuvakoneenhoitajien yhdistys ry (EKH) 
* Lavastus- ja pukusuunnittelijat ry (LP) 
* Suomen Elokuva- ja Mediatyöntekijät SET ry 
* Suomen Tanssi- ja Sirkustaiteilijat ry (STST)
* Suomen teatteriohjaajat ja dramaturgit ry (STOD) 
* Suomen Valo-, Ääni- ja Videosunnittelijat (SVÄV) 
* Teatterialalan ammattilaiset TAM ry 
Luokka:SAK:n jäsenjärjestöt
Luokka:Suomalaiset kulttuurijärjestöt
Teatterineuvos

Teatterineuvos on Suomessa tasavallan presidentin myöntämä arvonimi, joka kuuluu 8. ryhmään. Arvonimestä maksettavan veron määrä on joko .
Arvonimi myönnettiin ensimmäisen kerran vuonna 1948. Vuosien 1918–2017 aikana teatterineuvoksen arvonimi on myönnetty ainakin 28 henkilölle. 
== Arvonimen saaneet ==
Nro 	Päivämäärä 	Henkilö 	Ammatti tai arvo 	Kotipaikka	Lähde
 1.  	2.3.1948  	Teuvo Puro 	toimitusjohtaja, näyttelijä 	  	
 2.  	23.11.1951 	Eino Salmelainen 	teatterinjohtaja 	  	
 3.  	30.11.1951 	Wilho Ilmari 	rehtori, teatterinjohtaja 	  	
 4.  	14.11.1952 	Mia Backman 	teatterinjohtaja 	  	
 5.  	5.5.1967  	Markus Rautio 	taiteilija 	Helsinki 	
 6.  	27.9.1968  	Jalmari Rinne 	Suomen näyttelijäliiton pj, näyttelijä 	Helsinki 	
 7.  	30.11.1973 	Vilho Siivola 	näyttelijä-ohjaaja 	Helsinki 	
 8.  	21.11.1975 	Ossi Kostia 	näyttelijä 	Tampere 	
 9.  	26.11.1976 	Matti Aro 	teatterinohjaaja 	Helsinki 	
 10.  	16.6.1978  	Pentti Pääkkönen 	näyttelijä 	Oulu 	
 11.  	5.12.1980  	Ritva Ristolainen-Heikkilä	pääsihteeri, FM 	Helsinki 	
 12.  	5.6.1981  	Veikko Uusimäki 	teatteripalvelun päällikkö 	Helsinki 	
 13.  	30.12.1982 	Rauli Lehtonen 	teatterinjohtaja 	Kangasala 	
 14.  	9.12.1983  	Sylvi Salonen 	näyttelijä 	Tampere 	
 15.  	23.12.1987 	Kalevi Kahra 	näyttelijä 	Helsinki 	
 16.  	8.12.1989  	Kyllikki Forssell  	näyttelijä 	Helsinki 	
 17.  	28.5.1993  	Simo Konsala 	toimitusjohtaja, FM 	Helsinki 	
 18.  	30.11.1994 	Aulis Ruostepuro 	ent. hallinnollinen joht., teatterinjoht. 	Turku 	
 19.  	2.6.1995  	Eila Roine 	näyttelijä 	Tampere 	
 20.  	2.6.1995  	Veikko Tiitinen 	näyttelijä 	Kuopio 	
 21.  	28.11.1997 	Tapio Hämäläinen 	näyttelijä 	Helsinki 	
 22.  	28.11.1997 	Keijo Komppa 	näyttelijä-ohjaaja 	Helsinki 	
 23.  	23.11.2001 	Matti Ranin 	näyttelijä 	Helsinki 	
 24.  	25.11.2002 	Kalle Holmberg 	teatteriohjaaja 	Helsinki 	
 25.  	30.11.2007 	Tapani Perttu 	näyttelijä 	Tampere 	
 26.  	26.11.2010 	Hilkka Kinnunen 	teatterinjohtaja, näyttelijä-laulaja 	Helsinki 	
 27.  	26.11.2010 	Tuija Vuolle 	näyttelijä 	Tampere 	
   	10.3.2017  	Ritva Oksanen 	näyttelijä, laulaja 	Helsinki 	
 	18.6.2021 	Esko Raipia 	näyttelijä, teatterin perustaja 	Tampere 	
== Lähteet ==
Luokka:Suomalaiset arvonimet
Teatteriohjaaja

Teatteriohjaaja on teatterissa henkilö, joka on vastuussa esityksen taiteellisesta kokonaisuudesta ja jonka näkemyksen mukaan esitys toteutetaan. Ohjaajan vastuulla on viime kädessä se, millainen esityksestä eri osa-alueineen muodostuu, ja hän ohjeistaa muita työryhmän jäseniä. Ohjaaja työskentelee yhteistyössä näyttelijöiden, valosuunnittelijan, äänisuunnittelijan, puvustajan, lavastajan ja muiden mahdollisten työryhmän jäsenten kanssa.
Usein ohjaaja toimii myös esityksen dramaturgina, ja osittain ohjaajan ja dramaturgin tehtävät ovatkin päällekkäisiä; monet alalle koulutetut toimivat molemmissa ammateissa. Ohjaaja toimii myös yhteistyössä esityksen tuottajan kanssa muun muassa produktion kokonaissuunnittelun ja roolituksen saralla. Harrastajateattereissa tosin on yleistä, että ohjaaja toimii myös esityksen tuottajana.
Suomessa teatteriohjaajaksi voi opiskella Teatterikorkeakoulussa. Harrastajateatterien ohjaajista osa on itseoppineita.
== Katso myös ==
*Luettelo tunnetuista teatteriohjaajista
*Luettelo tunnetuista suomalaisista teatteriohjaajista
== Aiheesta muualla ==
*Ohjauksen koulutusohjelma (Teatterikorkeakoulu)
*Ohjauksen koulutusohjelma (Opintoluotsi)
*Ohjaajan anmmatinkuvaus (Ammattinetti)
Luokka:Teatteri
Luokka:Taidealan ammatit
Luokka:Seulonnan keskeiset artikkelit
Teemasivu:Israel/Johdanto

Israel on noin seitsemän miljoonan asukkaan valtio Jordanjoen ja Välimeren välisellä kaistaleella. Viralliset kielet ovat heprea ja arabia. Asukkaista 78 prosenttia on juutalaisia, 17 prosenttia arabeja, loput druuseja ja muita vähemmistöjä. Israelin arabit ovat uskonnoltaan enimmäkseen sunnimuslimeja tai kristittyjä. Israelin naapurimaita ovat arabivaltiot Egypti, Saudi-Arabia, Jordania, Syyria ja Libanon. Israelin pinta-ala on 20 700 km², mihin on laskettu mukaan Israelin miehittämät Golanin kukkulat mutta ei Itä-Jerusalemia tai Länsirantaa ja Gazan kaistaa.
Voit vaihtaa sivun sisältöä [ tyhjentämällä välimuistin].
Teemasivu:Kielitiede

__NOTOC__
Kielitieteen teemasivu
Tervetuloa Antsawikin kielitieteen teemasivulle! Kielitiede eli lingvistiikka on ihmisten kieliä tutkiva tieteenala. Tällä sivulla on kaikkea kielitieteeseen liittyvää aineistoa. Sen selaamista helpottaa alla oleva kielitieteen luokan artikkelien luokittelua kuvaava puu.
==Aihealueet==
===Kielikunnat===
Afroaasialaiset kielet | Austronesialaiset kielet | Dagestanilaiset kielet | Dravidakielet | Eskimo-aleuttilaiset kielet | Eteläkaukasialaiset kielet | Indoeurooppalaiset kielet | Japanilaiset kielet | Mongolilaiset kielet | Nilosaharalaiset kielet | Pohjoiskaukasialaiset kielet | Siniittiset kielet | Tiibetiläis-burmalaiset kielet | Tunguusikielet | Tupi-kielet | Turkkilaiset kielet | Uralilaiset kielet | Uto-atsteekkilaiset kielet
Kielet | Kielikunnat | Kieliryhmät
===Muita jaottelutapoja===
Keinotekoiset kielet | Kielet maittain | Kuolleet kielet | Muinaiskielet | Viittomakielet
===Kielitieteen osa-alueita===
Filologia | Fonetiikka | Kielifilosofia | Kielihistoria | 
===Henkilöitä===
Kielenkääntäjät | Kielitieteilijät
===Muuta===
Kielioppi | Kieliteknologia | Kielipolitiikka | Kirjoitus | Kirjoitusjärjestelmät | Murteet
==Artikkelipoiminta==
Esperanto on kaikkien aikojen puhutuin keinotekoinen kieli. Sen nimi tulee salanimestä Dr. Esperanto, jonka alla L. L. Zamenhof, puolalainen silmälääkäri, julkaisi kielen vuonna 1887. Hänen tarkoituksenaan oli luoda helposti opittava, neutraali kieli käytettäväksi lingua francana kansainvälisessä kommunikoinnissa esimerkiksi ranskan tai englannin sijaan.
Arkisto
==Kuvapoiminta==
Arkisto
==Tiesitkö, että...==
Arkisto
==Kuinka voit auttaa==
Jos tunnet kieliä tai kielitiedettä, voit auttaa Antsawikiä parantamalla aihealueen artikkeleita ja kirjoittamalla artikkeleita puuttuvista aiheista.
Täytä artikkelitoive:
approksimatiivi · fortis · guazazaran kieli · formaali · komplementti (kielitiede) · sosiatiivi · (leksikaalinen) pääsana (lisää)
Voit myös laajentaa lyhyitä artikkeleita tai osallistua kielten wikiprojektiin.
Kielten wikiprojektin tämänhetkinen yhteistyöartikkeli on .
Kielitieteen
Teemasivu:Kirjallisuus

__NOTOC__ __NOEDITSECTION__
 
 
Kirjallisuuden teemasivu
Tervetuloa kirjallisuuden teemasivulle! Kirjallisuus on kirjoitettua kieltä eri muodoissa. Täältä löydät Antsawikin kirjallisuudesta kertovaa sisältöä yhdelle sivulle koottuna. Pääset selaamaan artikkeleja Kirjallisuus-luokasta. Jos haluat auttaa, voit täyttää kirjallisuus-aiheisen artikkelitoiveen.
Muokkaa 
          Suosituksia
Muokkaa 
;Kuva-arvoitus
Muokkaa 
Muokkaa 
Kirjallisuuden
Teemasivu:Kirjallisuus/Hakemisto

Hakemisto
===Teoksia===
Akhnaton, auringosta syntynyt
– Appelsiininsiemen
– Aristoteleen dialogit
– Bilbon viimeinen laulu
– Dresdenin koodeksi
– Fine van Brooklyn
– Fingerpori
– Henrikin Liivinmaan kronikka
– Herra Bliss
– Houkutus
– Ihmeellinen Joosef
– Jättiläiset ovat kuolleet
– Kadonnutta aikaa etsimässä
– Koraani
– Kuriton sukupolvi (näytelmä)
– Merkittävien filosofien elämät ja opit
– Mies rakasti vaimoaan
– Mihin uskot jos et usko?
– Narnian tarinat
– Noita palaa elämään
– Nuorena nukkunut
– Nuoren tytön päiväkirja
– Paracelsus Baselissa
– Peregrinoksen polttoitsemurha
– Universumien tomu
– Urantia-kirja
– Uusi testamentti
– Vartijat
– Yö yli Euroopan
=== Kirjailijoita ===
Aleksanteri Ahola-Valo
– Aristoteles
– Truman Capote
– Cicero
– Natalie Clifford Barney
– Erkki Ahonen
– Vera Figner
– Anne Frank
– Stephen Hawking
– James Joyce
– Aino Kallas
– Astrid Lindgren
– Väinö Linna
– Clarice Lispector
– Stephenie Meyer
– Sofi Oksanen
– L. Onerva
– Platon
– Philip Pullman
– Margit Sandemo
– J. R. R. Tolkien
=== Muita henkilöitä ===
Lars Neovius-Nevanlinna
– Franz Xaver Gabelsberger
===Muita===
Byromin järjestelmä
– Carnegie-mitali
– Chick lit
– Kertoja
– Kirjallisuuden henkilöhahmo
– Kustannusliike Kirja 
– Latinankielinen kirjallisuus
– Ranskan kansalliskirjasto
– Someron murre
– Suomalainen lastenkirjallisuus
– Suomenkielinen pikakirjoitus
– Tulenkantajat
Teesi

Teesi (kreik. θέσις) on lyhyeen muotoon saatettu väite, väittämä, joka otetaan keskustelun tai väittelyn kohteeksi, tai logiikassa todistettavaksi.
Antiteesi on sanojen tai lausekkeiden vastakkaisuuteen perustuva tekstinrakentamisen keino: sanat tai lauseet kuvaavat siis päinvastaisia asioita, eli ovat toistensa vastakohtia. Filosofiassa antiteesi tarkoittaa vastaväitettä.
Synteesi on teesin ja antiteesin yhdistelmä.
Luokka:Filosofian termit
Luokka:Seulonnan keskeiset artikkelit
Tehohoitolääketiede

Tehohoitolääketiede (usein "tehohoito") on lääketieteen osa-alue, jonka keskeisenä toiminta-ajatuksena on tilapäisen hengenvaaran torjunta. Tehohoitoa annetaan sairaalan teho-osastolla tai tehostetun valvonnan osastolla. Teho-osaston toiminnasta ja tehohoidosta vastaa alaan perehtynyt lääkäri, joka Suomessa on lähes poikkeuksetta anestesiologi eli anestesiologian ja tehohoidon erikoislääkäri. Tehohoidossa toimivalla lääkäri voi myös suorittaa tehohoitolääketieteen 2-vuotisen lisäkoulutusohjelman http://www.med.helsinki.fi/ammatillinen_jatkokoulutus/lisakoulutus/lisakoulutusohjelmat.html, joka on yliopistojen koordinoimaa koulutusta; lisäkoulutusohjelmassa voi kouluttautua myös muun soveltuvan erikoisalan lääkäri, kuten sisätautien tai kirurgian erikoislääkäri, mutta valtaosa tehohoitolääkäreistä on Suomessa kuitenkin anestesiologeja.
Tehohoidossa hoidetaan kaikkien kliinisten erikoisalojen potilaita, joiden katsotaan olevan tilapäisessä hengenvaarassa äkillisen sairastumisen tai loukkaantumisen vuoksi tai jotka tarvitsevat tilapäisesti tehostettua valvontaa vaikean sairauden pahenemisen uhan tai kirurgian jälkeen. Teho-osastolle ottamisesta päättää tehohoitolääkäri.
Tehohoito eroaa esimerkiksi tavanomaisesta sairaalan vuodeosaston hoidosta siten, että tehohoitoyksikössä on valmiudet kriittisesti sairastuneen potilaan tehostettuun peruselintoimintojen häiriöiden hoitoon ja valvontaan sekä jatkuvaan tarkkailuun. Potilaan hoidosta vastaa tehohoitolääkäri, mutta usein eri erikoisalat osallistuvat vaikeiden tehohoitopotilaiden hoitoon. Muita tehohoitopotilaan hoitoon keskeisesti osallistuvia ammattiryhmiä ovat mm. sairaanhoitajat ja fysioterapeutit.
==Katso myös==
*Luettelo Suomen julkisen terveydenhoidon tehohoitopaikoista
== Lähteet ==
== Aiheesta muualla ==
* http://www.hus.fi/sairaanhoito/sairaanhoitopalvelut/tehohoito/Sivut/default.aspx
* http://www.pshp.fi/fi-FI/Palvelut/Tehohoito
*Elli Harju & Linda Laine (17.3.2020) Hus valmistautuu kaksinkertaistamaan tehohoitopaikkojen määrän – Lista: täällä sijaitsevat Suomen tehohoitopaikat (iltalehti.fi)
Luokka:Lääketiede
Teijo

Teijo tarkoittaa seuraavia:
* Teijo, miehen etunimi
* Teijo, kylä ja taajama Perniössä Salossa
* Teijon kartano, kartano Perniössä
* Teijon kansallispuisto, kansallispuisto Salossa
* Teijo, rautaruukki Perniössä
* Teijo, suomalainen automerkki
* Teijo-talot, suomalainen talotehdas.
Teijo (Perniö)

Teijo () on kylä ja kylässä sijaitsevien Teijon kartanon ja Teijon rautaruukin ympärille syntynyt ruukkiyhdyskunta ja taajama Perniössä Salon kaupungissa Varsinais-Suomessa. Kylän asukasluku on noin 700. Kylässä on Teijon kirkko, ja kylän palveluihin kuuluvat kauppa, jonka yhteydessä toimii asiamiesposti, sekä peruskoulun ala-aste, jonka edeltäjänä toiminut Teijon kansakoulu perustettiin vuonna 1869. Teijon kyläkeskuksen vaikutusalueeseen kuuluvat Teijon, Matildedalin, Kirjakkalan ja Mutaisten kylät.
Teijon tienoo on vanhaa teollisuusaluetta. Alueella sijaitsee kolme vanhaa rautaruukkia: Teijon ruukki, joka on perustettu 1686, etelämpänä Matildedalissa sijaitseva Mathildedalin ruukki, joka on perustettu 1852 (ruukin alueella oli ruukkitoimintaa jo vuodesta 1686) ja pohjoisempana Kirjakkalassa sijaitseva Kirjakkalan ruukki joka on perustettu 1686. Vielä nykyäänkin alueella toimii teollisuutta; muun muassa Antti Wihurin 1960-luvulla alueelle perustama telakka, joka jatkaa toimintaansa useiden omistajavaihdosten jälkeen.Oy Western Shipyard Ltd Museovirasto on määritellyt sekä Teijon että Mathildedalin ruukkialueet valtakunnallisesti merkittäviksi rakennetuiksi kulttuuriympäristöiksi.
Teijolla sijaitsee Meri-Teijon vapaa-ajankeskus, jossa on muun muassa laskettelurinne ja rinneautoilurata. Teijolla on myös Meri-Teijo Golfin omistama golfkenttä. Seudulta löytyy paljon matkailupalveluja, ja vapaa-ajan asuntoja on runsaasti.
Teijon alueen tärkeä toimija on alueen asukkaiden perustama Teijon Alueen Kyläyhdistys, joka julkaisee Kyläkuulumisia-lehteä neljä kertaa vuodessa.
Vuonna 2010 Teijo valittiin Varsinais-Suomen vuoden kyläksi.
==Lähteet==
* Teijon Alueen Kylähdistyksen internet-sivusto, viitattu 2.6.2009
===Viitteet===
==Kirjallisuutta==
* Rossi, Leena (toim.): Ihmisiä ja elämää Kirjakkalan, Mathildedalin ja Teijon vanhoissa ruukkikylissä. Turun yliopisto, kulttuurihistoria, 2003. 295 sivua. ISBN 951-29-2564-8.
*
Teijo (nimi)

Teijo on suomalainen miehen etunimi. Teijo ja sen vanhempi, vahva asteinen muoto Teiko ovat syntyneet nimestä Tyko,Kustaa Vilkuna: Etunimet, Pirjo Mikkosen toimittama 5. painos vuodelta 2007, s. 225–226 joka perustuu muinaiskreikkalaisen onnen jumalan nimeen Tycho ja kreikan kielen sanaan tykikos, onnellinen.
Teijon nimipäivä on 29. huhtikuuta. Suomessa nimi Teijo on Digi- ja väestötietoviraston tietojen mukaan annettu 1900-luvun alusta vuoden 2019 loppuun mennessä 2504 miehelle ja alle viidelle naiselle. Hieman yli puolet Teijo-nimisistä on syntynyt 1960- ja 1970-luvuilla.
==Tunnettuja Teijoja==
* Teijo Eloranta, näyttelijä
* Teijo Erkinharju, muusikko
* Teijo Finneman, koripalloilija
* Teijo Havu, kääntäjä
* Teijo Joutsela, laulaja, viulisti ja näyttelijä
* Teijo Jämsä, rumpali
* Teijo Kankaanpää, pesäpalloilija
* Teijo Kettula, basisti
* Teijo Kööpikkä, kuulantyöntäjä
* Teijo Lindström, laulaja, vuoden 2017 tangokuningas
* Teijo-Kalevi Lusa, kirjailija, Raamatun profetioita tutkinut eskatologi
* Teijo Mäenpää, Säkylän kunnanjohtaja
* Teijo Pynnönen, kymmenottelija
* Teijo Räsänen, jääkiekkovalmentaja
* Teijo Savijoki, jääkiekkoilija
* Teijo Tikkanen, rockmuusikko, lauluntekijä ja tuottaja
==Lähteet==
Luokka:Etunimet